Komisijos reglamentas (EB) Nr. 2137/2002
2002 m. lapkričio 29 d.
iš dalies keičiantis Reglamentą (EB) Nr. 2789/1999, nustatantį valgomųjų vynuogių prekybos standartą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 545/2002 [2], ypač į jo 2 straipsnio 2 dalį,
kadangi:
(1) Komisijos reglamente (EB) Nr. 2789/1999 [3], iš dalies pakeistame Reglamentu (EB) Nr. 716/2001 [4], nustatytos nuostatos, susijusios su valgomųjų vynuogių kokybe, dydžiu ir leistinais nuokrypiais.
(2) Siekiant išlaikyti pasaulinės rinkos skaidrumą, reikia atsižvelgti į valgomųjų vynuogių standartą, kurį pasiūlė Jungtinių Tautų Europos ekonomikos komisijos Darbo grupė, besirūpinanti greitai gendančios produkcijos ir kokybės gerinimo standartizacija. Pastarasis standartas keletą kartų per paskutinius dvejus metus buvo keistas, todėl atitinkamai turi būti pakeistas Bendrijos standartas.
(3) Valgomųjų vynuogių sunokimo laipsnis ir atitinkamai skonio kokybė tiesiogiai priklauso nuo cukraus kiekio, taip pat kaip santykis tarp rūgštingumo ir cukraus kiekio, išmatuoto produkte. Siekiant išvengti prekybos nepatenkinamos kokybės valgomosiomis vynuogėmis, turi būti nustatyta minimali cukraus kiekio vertė, taip pat kaip bendras reikalavimas dėl cukraus ir rūgštingumo santykio.
(4) Nuostatos dėl valgomųjų vynuogių dydžio yra painios, nes egzistuoja trys skirtingi rūšių sąrašai, pateikti standarto priedėlyje. Siekiant supaprastinti tekstą, du iš trijų rūšių sąrašų turėtų būti panaikinti.
(5) Tai yra būtina, kad atitinkamai iš dalies būtų pakeistas Reglamentas (EB) Nr. 2789/1999.
(6) Kad būtų taikomos dabartinio reglamento nuostatos, prekybininkai turi patenkinti tam tikras technines adaptacijas, ypač susijusias su įpakavimo įrengimais. Dabartinio reglamento taikymas turi būti pradėtas praėjus pakankamam laiko tarpui nuo jo įsigaliojimo datos.
(7) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2789/1999 priedas iš dalies pakeičiamas pagal dabartinio reglamento priedą.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Tai taikoma nuo trečio mėnesio, praėjusio nuo jo įsigaliojimo datos, pirmos dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 29 d.